
ГОДИШНА ПРОГРАМА

ЗА РАЗВИТИЕ НА ЧИТАЛИЩНАТА ДЕЙНОСТ

В ОБЩИНА ЗЛАТОГРАД ПРЕЗ 2026 ГОДИНА
1.ВЪВЕДЕНИЕ 
Читалищата имат дългогодишна традиция като центрове на културата, образованието и общественото развитие. Те изпълняват важна роля за съхраняване на националните и местни традиции, за стимулиране на творческата активност и за насърчаване на гражданската ангажираност. В малките населени места читалищата се утвърждават като основни институции, осъществяващи културно-просветна дейност, с която да отговорят на нуждите на местното населението.

            Програмата за развитие на читалищната дейност в Община Златоград, през 2026 година, е разработена в изпълнение на чл. 26а, ал. 1 и ал. 2 от Закона за народните читалища (ЗНЧ) и въз основа на направените от читалищата, на територията на общината, предложения за дейността им през 2026 година. В нея са заложени основните и специфични цели и дейности в работата на читалищата. Тя служи като основа за планиране, координиране и ефективно изпълнение на всички дейности, насочени към обогатяване на културната среда и насърчаване на активното участие на местните жители в културния живот в общината.
Читалищата на територията на общината развиват своята дейност в няколко направления: библиотечно-информационна, културно-просветна, любителско-художествено творческа и др. Те са основен фактор в съществуващото културно многообразие и заедно с другите институции играят съществена роля в сферата на творчеството, иновациите и образованието.
Читалищата, като културни институции, имат основна роля в опазване на българската духовност и ценности, както и на материалното и нематериалното културно наследство -  традиции, обичаи, бит и история. Те са взаимовръзката между поколенията, между миналото и настоящето, те се явяват имунната система на едно общество.
На територията на Община Златоград функционират четири читалища:

· Образцово народно читалище „Просвета - 1908“ гр. Златоград;

· Народно читалище „Прогрес - 1939“ с. Старцево;

· Народно читалище „Орфей - 1947“ с. Ерма река;

· Народно читалище „Искра - 1997“ с. Долен.  

Всички читалища в общината са регистрирани, съобразно Закона за народните читалища (ЗНЧ) и са вписани и в Регистъра на народните читалища към Министерството на културата.

2. ЦЕЛИ НА ПРОГРАМАТА 
2.1.Основни цели на програмата:

2.1.1.Планиране дейността на читалищата през 2026 г., в съответствие с целите, дейностите и приоритетите в работата им като културни институции, както и конкретните предложения, които са постъпили от тяхна страна в общината;
2.1.2.Утвърждаването на читалищата като активни и устойчиви институции, които осигуряват достъпна културна, образователна и социална среда;
2.1.3.Затвърждаване ролята на читалищата като центрове на духовност, култура и обществено развитие, които обединяват хората, стимулират творческата изява и поддържат връзката между поколенията;

2.2.Специфични цели на програмата:
2.2.1. Подкрепа и развитие на самодейната художествена дейност и стимулиране на творческите колективи и индивидуални изпълнители;
2.2.2.Обогатяване и разнообразяване на културния календар на общината, чрез организиране на културни събития – изложби, концерти, срещи с автори и др.
2.2.3.Съхраняване и популяризиране на местните традиции и културно наследство, чрез пресъздаване и възстановки на местни обичаи и занаяти; 

2.2.4.Подобряване на материалната база на читалищата – зали, оборудване и технически средства;
2.2.5.Насърчаване на междупоколенческия диалог, чрез организиране на съвместни дейности между деца, младежи и възрасни хора;

2.2.6.Повишаване капацитета на читалищните ръководства, служители и настоятелства; 

2.3.За постигане на целите читалищата, по места, извършват разнообразна дейност, съобразена с потребностите и възможностите на местната общност: 

2.3.1.Поддържане на съществуващите библиотеки и читални, осигуряване и поддържане на интернет свързаност, с цел задоволяване на потребностите на посетителите на читалищата; 
2.3.2.Запазване и популяризиране на материалното и нематериалното културно наследство;
2.3.3.Поддържане, развиване и популяризиране на любителското - художествено творчество;
2.3.4.Поддържане и популяризиране на информация за родния край;
2.3.5.Съхраняване и популяризиране на съществуващите музейни сбирки;

2.3.6.Организиране на празненства, концерти, ритуали, чествания, школи, клубове и други дейности с участие на представители на различни възрастови групи; 
3.ЗАДАЧИ НА ПРОГРАМАТА 
При изпълнение на своята дейност, през 2026 година, читалищата на територията на Община Златоград се придържат към изпълнение на следните основни задачи:

3.1.Опазване на културно  - историческото наследство;

3.2.Спомагане за изграждане на ценностна система у местната общност;
3.3.Подобряване на условията за развитие и популяризиране на художествено - творческата самодейност;
3.4.Привличане на нови читалищни членове;

 
3.5.Разширяване на възрастовия и социален състав на участващите в различни културни събития и читалищни форми; 

3.6.Организиране на нови форми на художествената дейност, в т. ч. тържества, събирания, изложби, прояви, събития и др. като иновативен подход за развитие на читалищата; 
3.7.Създаване на условия за ползотворното сътрудничество между читалищата на територията на общината, както и с такива на регионално и национално ниво;

3.8.Насърчаване съвместната работа на народните читалища с общинска администрация, кметствата в населените места, училища, детските градини, Център за подкрепа за личностно развитие гр. Златоград, Център за обществена подкрепа, бизнеса и др.;
3.9.Целесъобразно стопанисване на предоставената за ползване материална база, търсене на финансови източници за поддържане и ремонт на сградния фонд;
3.10.Разработване и кандидатстване с проекти, с цел осигуряване на допълнително финансиране на развитие и обогатяване на читалищната дейност;
3.11.Подобряване квалификацията на читалищните служители.
4. ОСНОВНИ ДЕЙНОСТИ 

Основните дейности, които читалищата планират за изпълнение, през 2026 година, са: библиотечно-информационна, любителско-художествено творческа, културно-просветна, социална дейност и др. Заложените дейности са насочени към удовлетворяване на потребностите на местното население от култура, съхранение на материалното и нематериално културно наследство на всяко населено място,  информираност и осигуряване на приемственост между поколенията. 
4.1.Библиотечна дейност

Библиотечната дейност е една от основните, изпълнявана от читалищата. Тя играе ключова роля за развитието на просветната, културната и социалната среда в малките населени места. Читалищните библиотеки са не само хранилище на книги, а място за образование, информация и обществен живот. Те предоставят достъп до знания и културно съдържание за различните възрастови групи - деца, младежи и възрастни хора. Основната цел на библиотечната дейност е подпомагане четенето, развитието на културната грамотност, образованието и личностното развитие. Читалищните библиотеки в общината развиват разнообразни дейности – поддържане на библиотечен фонд за читатели, организиране на четения, тематични изложби и др. В библиотеките се събират, съхраняват и популяризират местни краеведски материали, произведения на местни автори и информация за традициите и историята на общината. Читалищните библиотеки осигуряват основни дигитални и компютърни услуги, които да подпомагат жителите при необходимост. Осигурен е свободен достъп до интернет и компютърна техника, които се използват за търсене на информация, работа с документи, комуникация и др. Чрез тези дейности читалището насърчава дигиталното приобщаване и улеснява достъпа на местната общност до съвременните информационни услуги. Основните библиотечни дейности са насочени към:
4.1.1.Развитие на библиотеките като основни центрове за духовност, придобиване на знания и информация;

4.1.2.Обогатяване и поддържане на библиотечния фонд и предоставяне на актуална литература;

4.1.3.Насърчаване на четенето и грамотността чрез инициативи за повишаване на читателския интерес и популяризиране на книгата - представяне на нови книги, аранжиране на изложбени и тематични кътове с книги, срещи с творци на словото, включване на библиотеката в националния Ден на четенето, организиране на четения по повод Световния ден на книгата и авторското право и др.;
4.1.4.Съхраняване и популяризиране на местното културно наследство;

4.1.5.Предоставяне на компютърни и интернет услуги;
4.1.6.Организиране и реализиране на съвместни инициативи и събития с различни партньори, с цел включване на различни целеви групи от обществото в библиотечната дейност на читалищата;
4.1.7.Организиране на инициативи за патронажно обслужване на читатели, с цел улесняване на достъпа им до библиотечния фонд;
4.1.8.Участие в програми за развитие на библиотеките.
4.2.Любителско - художествено творчество 
Любителското-художествено творчество заема важна част от дейността на читалищата на територията на общината. Тази дейност играе съществена роля за културния живот в населените места. Читалищата поддържат различни форми на колективно и индивидуално творчество, които дават възможност на хора на различна възраст да развиват своите дарби и интереси. Организират се художествени състави и групи – певчески, танцови, както и индивидуални изпълнители, които участват в местни, регионални и международни празници и фестивали. Читалищните ръководства работят в посока на съхраняването на местните традиции и обичаи, чрез включването на самодейните състави и изпълнители в тяхното пресъздаване и популяризиране. Чрез любителското-художествено творчество участниците усвояват умения, развиват артистичност и творческо мислене, а също така се изгражда общностен дух и приемственост между поколенията. Самодейните състави и индивидуални изпълнители участват активно в почти всички културни мероприятия на общината. По този начин се стимулира културната активност в населеното място и се създават условия за изява на местни таланти, които допринасят за обогатяване на духовния и културния живот на общността.

Любителско - художественото творчество е насочено към, следните дейности:
4.2.1.Развитие и подкрепа на самодейните колективни състави и индивидуални изпълнители;
4.2.2.Участие на самодейните състави и индивидуалните изпълнители в общински, национални и международни фестивали, събития, форуми, конкурси и др., съобразно жанровата им определеност;
4.2.3.Стимулиране на творческата активност и художествената изява на местната общност;

4.2.4.Търсене на нови, атрактивни форми за изява на младежите и подпомагане на техни изяви и инициативи;
4.2.5.Повишаване на художествено-творческите постижения на самодейните състави и индивидуалните изпълнители;

4.2.6.Формиране на нови творчески групи, според заявения интерес;
4.2.7.Насърчаване на приемствеността между поколенията в областта на изкуствата и фолклора.

През 2026 г., към читалищата на територията на Община Златоград, се предвижда функционирането на следните колективи и индивидуални изпълнители:
	№
	Вид и наименование на институцията
	Брой участници

	ОНЧ „Просвета - 1908 “ гр. Златоград

	1.
	Дамска певческа формация „Надежда”
	16

	2.
	Мъжка битова група
	8

	3.
	Детска фолклорна група
	9

	4.
	Група за стари  градски песни „Златен полъх“
	10

	5.
	Танцов състав „Акрани“
	15

	6.
	Детски танцов състав  „Звънче“
	18

	7.
	Клуб „Хоро” – първа и втора група
	50

	8.
	Гайдарски състав „Дельо хайдутин“
	12

	9.
	Индивидуални изпълнители 
	8

	10.
	Детска подготвителна група за народни танци 
	16

	НЧ  „Прогрес 1939 “ с. Старцево

	1.
	Школата за народно пеене "Родопски звънчета"
	10

	2.
	Група за изворен фолклор
	12

	3.
	Младежка театрална група
	15

	НЧ  „ Орфей - 1947“ с. Ерма река

	1.
	Женска фолклорна група
	10

	2
	Танцов клуб „Хоро“
	22

	3.
	Клуб „Сръчни ръчички”
	10

	НЧ „Искра – 1997” с. Долен

	1.
	Танцов състав „Искрици“
	16

	2.
	Танцов състав „Звездици“
	14

	3.
	Танцов състав „Клуб хоро“
	13

	4.
	Индивидуални изпълнители
	3

	5.
	Кукерска група
	26


4.3.Културно-просветна дейност 
Културно-просветната дейност, която осъществяват читалищата допринася за опазването и предаването на местното материално и нематериално културно наследство. Чрез организиране на традиционни празници, възстановки на обичаи и участие в регионални и национални фестивали се насърчава приемствеността между поколенията и се поддържа жив интереса към местната история и етнография. Организирането и реализирането на разнообразни културни събития – концерти, литературни четения, прожекции, театрални представления, срещи с творци, тематични културни инициативи и др. създават условия за достъп до култура на жителите и в малките населени места, като особено внимание се отделя на творческата активност и културното израстване на децата и младежите. В малките населени места читалището често е единствената институция, която осигурява постоянен достъп до културни и художествени прояви, което допълнително подчертава неговата значимост за обществения живот.

Краеведската дейност също е застъпена в читалищата. В тях се организират различни, по своя вид и обем, музейни сбирки и колекции. Краеведската дейност се изразява в събиране на сведения за родния край и популяризирането им сред местното население. Присъствието и участието на младото поколение в краеведската дейност е от особено значение. 
Читалищата ежегодно организират изяви по различни поводи, чествания на исторически събития, годишнини на родолюбиви българи и личности, оставили траен отпечатък в обществения живот, бележити дати от национален и местен и характер (1 март – Ден на любителското художествено творчество, национален празник - 3 март,  официални празници - 6 май, 24 май, 6 септември, 22 септември, 1 ноември и др.). Читалищата се включват като активен партньор на кметствата на населените места при организацията на селищните празници.

За културно-просветна дейност се планират следните дейности:

4.3.1.Запазване и популяризиране на обичаите и традициите и утвърждаване на националното самосъзнание;

4.3.2.Запазване, събиране и разпространяване на информация и знания за родния край;
4.3.3.Организиране на тематични срещи, културно-просветни мероприятия, конкурси, изложби, инициативи и др.;

4.3.4.Организиране на програми и изяви, свързани с традициите в съответните селища;

4.3.5.Отбелязване на бележити дати, годишнини на български и чуждестранни творци, чрез витрини, кътове и беседи;
4.3.6.Организиране на клубове по краезнание с младите хора;
4.3.7.Активно участие в събитията от Културния календар на Община Златоград;

4.3.8.Организиране на летни работилници за формиране на знания в сферата на културата, образованието и др. 
4.4.Социална дейност на читалищата

Читалищата, в малките населени места, полагат усилия да бъдат не само място за заемане на книги, но и активен център за културни събития и социални инициативи. Чрез организирането на четения и срещи с автори, творчески работилници, културни инициативи и др. те насърчават участие, диалог и интеграция на всички възрастови и социални групи в общността. В този смисъл читалищата изпълняват важна социална функция – те са пространство за срещи, общуване, учене и споделяне на знания и културни ценности, като по този начин допринасят за цялостното развитие на общността и за съхраняването на местната идентичност и традиции.

Социална дейност на читалищата

4.4.1.Реализиране на съвместни дейности между различни възрастови групи;
4.4.2.Организиране на съвместни дейности с образователни и социални институции, неправителствени организации и др.;
4.4.3.Осигуряване на  достъп и включване в читалищната дейност на хора с увреждания;
4.5.Други дейности, предвидени за изпълнение от читалищата на територията на общината
През 2026 година се планира читалищата, на територията на общината, да изпълняват и други дейности:

4.5.1.Кандидатватване по програма „Българските библиотеки - съвременни центрове за четене и информираност към Министерството на културата;
4.5.2.Изгрждане на Дигитални клубове;

4.5.3.Участие с проект Мобилност по Национален фонд „Култура“ към Министерство на културата;

4.5.4.Участие в обучения, работни срещи, дискусии и др., с цел повишаване квалификацията на служителите в читалищата;
4.5.5.Организиране на доброволчески инициативи;

5.СГРАДЕН ФОНД И МАТЕРИАЛНА БАЗА 
Образцово народно читалище „Просвета - 1908” гр. Златоград се помещава в сграда държавна собственост, предоставена за безвъзмездно ползване и право на управление.
С решение на Общински съвет Златоград безвъзмездно е отстъпено правото на ползване върху сградите на народни читалища „Прогрес - 1939” с. Старцево и „Орфей - 1947” с. Ерма река. 

Народно читалище „Искра  -1997” с. Долен се помещава в част от сградата на кметството на населеното място.

През 2026 г. читалищата предвиждат ремонтни дейности, с цел подобряване на облика на сградния фонд и осигуряване на комфортна среда за посетителите, творческите групи и служителите на читалищата.
6. ФИНАНСИРАНЕ 
Читалищата на територията на общината планират реализирането на заложените дейности в програмите си за 2026 г., чрез следните източници на финансиране: 

6.1.Държавна субсидия – предоставяна на база стандарт за една субсидирана бройка, като средствата са разчетени за подпомагане на дейността на читалищата за: библиотечна дейност, художествено - творческа дейност, компютърно оборудване и поддръжка, възнаграждения и осигурителни вноски за служителите, ремонтни дейности и поддръжка на сградния фонд и др. Държавната субсидия на читалищата се разпределя при спазване на чл. 23 от Закона за народните читалища;
6.2.Проекти към Министерството на културата, национални и европейски програми; 

6.3.Други източници - наеми на помещения, концертна дейност, дарения, спонсорство и др.; 

Читалищата на територията на Община Златоград разполагат с 16 субсидирани бройки за 2026 г. 

	№
	Читалище
	Щатна бройка

	1.
	ОНЧ „Просвета-1908”, гр. Златоград


	8,5

	2.
	НЧ „Прогрес 1939”, с. Старцево


	3

	3.
	НЧ „Орфей-1947”, с. Ерма река


	2,5

	4.
	НЧ „Искра-1997”, с. Долен


	2

	
	Общо за 2026 г.


	16


Читалищните настоятелства водят финансово-счетоводна отчетност, съобразена със законовите норми. Ежегодно, до 31 март, читалищата представят пред кмета на общината и общински съвет доклад за осъществените читалищни дейности и за изразходваните от бюджета средства през предходната година.

7.ЧОВЕШКИ РЕСУРСИ 
Органи на читалищата са общото събрание, настоятелството и проверителната комисия. 
Председателят на читалището е член на читалищното настоятелство, който организира дейността на читалището, съобразно закона, устава и решенията на общото събрание. Той представлява читалището, свиква и ръководи заседанията на настоятелството и председателства общото събрание, отчита дейността си пред настоятелството, сключва и прекратява трудовите договори със служителите, съобразно бюджета на читалището и въз основа решенията на настоятелството. 

Основна роля за развитие на читалищната дейност играят човешките ресурси, които са основният двигател за осъществяване на културната, образователната и обществената мисия на институцията. Работата на читалището се реализира чрез екип от служители и самодейци, които допринасят за развитието на местната културна среда. Служителите в читалищата изпълняват ключови функции, свързани с организацията и провеждането на културни прояви, поддържането на библиотечната дейност, административното обслужване, както и реализирането на проекти и партньорства. Те отговарят за планирането и реализирането на заложените, в програмите на читалищата дейности: за осигуряването на качествени услуги за обществеността и за създаването на условия за активното участие на местната общност.

Ръководствата на читалищата, следва ежегодно да планират и изпълняват дейности по повишаване квалификацията на служителите, с цел повишаване качеството на предоставяните услуги, чрез обучителни семинари, кръгли маси, дискусии, работни срещи и др. 

Организационната дейност в читалището е насочена към създаване на благоприятни условия за ефективната работа на служителите и културните дейци, към повишаване качеството на услугите за потребителите и към гарантиране на организационна стабилност, съобразена с принципите и ценностите на гражданското общество.
8. ПАРТНЬОРИ 
Читалищата на територията на общината осъществяват своята дейност в сътрудничество помежду си, със съдействието на Община Златоград, на кметствата в съответните населени места, Регионалните експертно-консултантски и информационни центрове  - Смолян, Регионална библиотека – Смолян, образователни, културни и социални институции, неправителствени организации в областта на културата и образованието, медии, спортни клубове и др. 
9. ЗАКЛЮЧЕНИЕ 
Програмата отразява стремежа на читалищата да развиват и обогатяват културния живот в общността, като се съчетават традициите и новостите, налагани в съвременното общество. Чрез планираните културни, просветни, организационни и социални дейности читалищата утвърждават своята роля като основен духовен, образователен и обществен център в малките населени места. Успешната реализация на програмата е факт, благодарение на активното участие на читалищното настоятелство, служителите, самодейците, партньорските организации и всички жители на общността. С тази подкрепа читалищата ще продължат да създават условия за съхраняване на материалното и нематериално културното наследство, за творческо развитие и за утвърждаването им като незаменим фактор в обществения и културния живот.

Годишната програмата за развитие на читалищната дейност в Община Златоград, за 2026 година, има отворен характер и може да бъде допълвана и променяна, в зависимост от настъпилите промени и обстоятелства. 

Програмата е приета с решение на Общински съвет № И 575  от 16.12.2025г.

